Det er en virkelig lækker lejlighed, smukt, charmerende og stilfuldt indrettet på en enkel og funktionel måde - man føler sig med det samme godt tilpas. Flot badeværelse og gode senge, veludstyret køkken. Beliggenheden er rigtig god med 5 min. gang til San Lorenzo-middelalderporten ind til den fascinerende gamle bydel, Citta Alta. Cristiana svarer hurtigt og hjælpsomt på alle spørgsmål, og er en rigtig god værtinde. Hun udlejer desuden cykler billigt. Parkeringen i garagen lige nedenfor lejligheden fungerer bedst med en lille/mindre bil, da garagen er lidt smal og pladsen foran begrænset til at få bilen manøvreret på plads.